Na temelju članka 107. Zakona o odgoju i obrazovanju u osnovnoj i srednjoj školi (NN 87/2008, 86/2009., 92/2010., 105/2010., 90/2011., 16/2012., 86/2012., 126/2012., 94/2013., 152/2014., 7/2017.), III. gimnazija Osijek objavljuje

NATJEČAJ

za zasnivanje radnoga odnosa na radnom mjestu nastavnika/ice Hrvatskoga jezika, 1 (jedan) izvršitelj/ica na određeno, nepuno radno vrijeme (10 sati nastave tjedno), zamjena za vrijeme rodiljnoga/roditeljskoga dopusta.

Uvjeti: prema Zakonu o odgoju i obrazovanju u osnovnoj i srednjoj školi i Pravilniku o stručnoj spremi i pedagoško-psihološkom obrazovanju nastavnika u srednjem školstvu.

Na natječaj se mogu prijaviti osobe oba spola. Nepravodobne i nepotpune prijave neće se razmatrati. Prijave poslane e-poštom, kao nepotpune, neće se razmatrati.

Pisane prijave dokazima o ispunjavanju traženih uvjeta (životopis, preslika dokaza o stručnoj spremi, preslika domovnice, uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi u izvorniku (ne starije od 6 mjeseci), elektronički zapis o podacima evidentiranim u matičnoj evidenciji HZMO) dostaviti na adresu škole:

III. gimnazija Osijek, 31000 Osijek, K. Firingera 14 u roku od 26.2. do 6.3.2018. s naznakom ,,ZA NATJEČAJ,,.

Kandidati koji sukladno posebnim propisima ostvaruju pravo na prednost pri zapošljavanju obvezni su u prijavi na natječaj pozvati se na to pravo i priložiti odgovarajuće dokaze iz kojih se vidi navedeno pravo.

Za ostvarivanje prava prednosti pri zapošljavanju prema Zakonu o pravima hrvatskih branitelja iz Domovinskoga rata i članovima njihovih obitelji (NN br. 121/2017.) osoba iz članka 102., stavka1.-3. Zakona, koja u trenutku podnošenja prijave ispunjava uvjete za ostvarivanje toga prava, dužna je uz prijavu priložiti sve dokaze navedene u članku 103. Zakona. Popis dokaza za ostvarivanje prava prednosti pri zapošljavanju nalazi se na poveznici: <https://branitelji.gov.hr/zapošljavanje-843/843>.

Obavijest o rezultatima natječaja bit će objavljena na mrežnoj stranici škole: www.gimnazija-treca-os.skole.hr

Osijek, 26.2.2018.